open-index/open-wikipedia-markdown huggingface dataset:
Les Engagés

thumb|<center>Logo
**Les Engagés** (LE) is e Franstoalige centristische polletieke partie in België. Vo 2002 noemdege de partie **Parti social chrétien** (PSC, *Christelyke Sociale Partie*) en van meie 2002 toet moarte 2022 **Centre démocrate humaniste** (cdH, *Humanistisch Democratisch Centrum*).
## Geschiedenisse
De partie is ipgericht ip 18 ogustus 1945 ols Parti Social Chrétien/Christelijke Volkspartij (PSC/CVP).

Tusschn 1968 en 1972 kwam der een aparte Woalsche en Vlamsche ofdêlienge. In 't midn van de joarn 90 van de vôrige êeuwe is't er e dêel van de partie round Gérard Deprez ofgescheurd vor e nieuwe polletieke bewegienge te vormn, de Mouvement des citoyens pour le changement (MCC), die oundertusschn ipgegoan is in de Mouvement Réformateur (MR).
 
Ip 18 meie 2002 is de noame PSC veranderd in cdH.

Ip 12 moarte 2022 wierd er gestemd over de vernieuwienge en de reorganisoasje van de partië toet e participatieve burgerbewegienge. De nieuwe noame wierd bekendgemakt: Les Engagés. 

## Vôorzitters
### CVP-PSC
* 1945-1949: August De Schryver
* 1949-1950: François-Xavier van der Straten-Waillet
* 1950-1961: Theo Lefèvre
* 1961-1966: Paul Vanden Boeynants
* 1966-1972: Robert Houben, nationaal 
* 1969-1972: Woalsche vleugel

### PSC
* 1972-1976: Charles-Ferdinand Nothomb
* 1976-1977: Georges Gramme
* 1977-1979: Charles-Ferdinand Nothomb
* 1979-1981: Paul Vanden Boeynants
* 1981-1996: Gérard Deprez
* 1996-1998: Charles-Ferdinand Nothomb
* 1998-1999: Philippe Maystadt
* 1999-2002: Joëlle Milquet

### cdH
* 2002-2011: Joëlle Milquet
* 2011-2019: Benoît Lutgen
* 2019-2022: Maxime Prévot

### Les Engagés
* 12 moarte 2022 - 3 februoari 2025: Maxime Prévot
* Sedert 3 februoari 2025: Yvan Verougstraete

## Externe koppelienge
*  Les Engagés
Deens-West-Indië

thumb|Liggienge van Deens-West-Indië
thumb|Koarte van Deens-West-Indië 
**Deens-West-Indië** (Deens: *De dansk-vestindiske øer*) was e vroegere kolonie van Denemarkn in de Caraïbn. 't Gebied, nu d' Amerikoansche Moagdneilandn, is den dag van vandoage e dêel van de Verênigde Stoatn.

De Deensche West-Indische en Guineesche Compagnie koloniseerde 't eiland Sint Thomas in 1672 vo den êeste kêe, en breidde de kolonisoasje uut noa Sint Jan, 't eiland derneffest, in 1683. Da zorgde vor e conflict mè Grôot-Brittannië toet 1718. De Deenn kochtn Saint Croix van de Fransche West-Indische Compagnie in 1733. In 1754 wierdn d' eilandn verkocht an de Deensche keunienk, woardeure dan ze Deensche kolonies kwoamn.

Eignoardig genoeg bestound in d' êeste dertig joar e grôot dêel van de blanke bevolkienge uut sprekers van 't Nederlands, ofkomstig uut Zêeland en West-Vloandern. De kolonisoasjepogienge was e nachtmerrie gewist vo de Deenn. Ze kwoamn in een echte wildernisse terechte en vele kwoamn azo an hunder ende. In e pogienge vo de kolonisoasje te redn loktn ze ton mor andere Europeoann van in 't geburte noar hunder eilandn. Ip die maniere belanddn der vele Zêeuws- en West-Vloamiengn in de Deensche kolonie. 't Woarn plantagehouders die met Afrikoansche sloavn werktegn. Z' han gin gemêenschappelyke toale moa deur te probeern mè mekoar te communiceern en woordn van mekoar over te pakn is't er e toale ountstoan die bekend stoat ols *Negerhollands*. Van die toale zyn vele tekstn overgeleverd. De latste spreekster van de toale, Alice Stevens, is gestorvn in 1987.

Binst de napoleontische oorloogn wierdn d' eilandn twêe kêers bezet deur de Britn: den êeste kêe van moarte 1801 toet 27 moarte 1802, en derachter were van december 1807 toet 20 november 1815.

Ip 12 december 1916 zyn d' eilandn verkocht an de Verênigde Stoatn, die g'interesseerd woarn in de strategische posiesje van d' eilandn by 't Panamakanoal. 
thumb|left|Fort Christian uut 1671 in Charlotte Amalie, Sint Thomas

## Verwyzienge
Nôord (riviere)

thumb|De riviere de Nôord in de provinsje Zuud-Holland 

De **Nôord** is een Hollandse getyriviere in de provinsje Zuud-Holland tussn d' ôostzyde van 't eiland "*Ysselmonde*" en de westzyde van de landstreke "*Alblasserwoard*". De riviere strôomt van  de "*Beneedn-Merwede*" toet de Nieuwe Moas. De Nôord is e styf belangryke voarroute die 't riviernkruuspunt met de "*Beneedn-Merwede*" en d' "*Oude Moas*" by Dordrecht verbiendt met de nôordzyde van "*Ridderkerke*", woar dat de Lek en de Nôord soamnvloein en doar de Nieuwe Moas vormn. De riviere is 9&nbsp;km lank. 

## Geschiedenisse
Oorsprounkelyk wierd de Nôord (tegoare met de Nieuwe Moas) anzien lik de beneednlôop van de Merwede en wierdn de twêe riviern deur de bevolkinge Merwe genoamd. 

## Steedn an de Nôord
"*Alblasserdam*", "*Dordrecht*", "*Hendrik-Ido-Ambacht*", "*Kinderdyk*", "*Poapndrecht*", "*Ridderkerke*",  en "*Zwyndrecht*".


Ofbeeldienge:Alblasserdam industrie.jpg|Zicht ip de de Nôord by Alblasserdam in de provinsje Zuud-Holland
Ofbeeldienge:Dordrecht (The Netherlands) 63.JPG|Zicht ip de Nôord vanof Dordrecht in de provinsje Zuud-Holland
Ofbeeldienge:River Noord, Netherlands.JPG|Zicht ip de Nôord by Alblasserdam/Kinderdyk in de provinsje Zuud-Holland


## Trivia
*Ter hôogte van Ridderkerke (teegnover Kinderdyk) stoat een bedryfspand da van e bepoaldn ofstand up e grôot passagiersschip trekt.
*Achter 't ountstoan van de "*Biesbosch*" in 't joar 1421, verminderde de strôomsnelheid in de Nôord, woardeure dat de zandploatn "*Slobbegors*", "*Galgnploate*" en "*Sophiapolder*" ountstoundn 
*De riviere de Nôord es van styf grôot belang gewist vo de groei van Alblasserdam.

## Referensjes
*Geschiedenisse va de Nôord - rijkswaterstaat.nl
Dordrecht

**Dordrecht** es de vuufde grôotste stee van Zuud-Holland en de vuufentwientigste gemêente van Holland. De stee ligt ip de plekke woar dat de Merwede heur splitst in de Nôord en d' "*Oude Moas*". Der weunn oungeveer 121.000 menschn (2023). De stad is administratief ounderverdêeld in tien wykn. De Dordtenoars noemn hunder stee deurgoans "*Dordt*".

## De geschiedenisse van Dordrecht
De stad Dordrecht is ountstoan an de riviere de "*Thure*" te middn van veenmoerassn. Die riviere wos e zytak van de riviere de "Dubbel" en liep oungeveer ter hôogte van 't huudige "*Bagynhof*". D' ôorsprounkelyke noame van Dordrecht is "*Thuredrith*" wat da "deurwoadboare plekke in de riviere Thure" betêkent. Die noame es in de lôop van tyd veranderd in Dordrecht.

thumb|left|<center>Zicht ip historische pandn an d' Hofstroate in Dordrecht (ryksmonumentn)</center> 


In de binnestad van Dordrecht stoan tal van ryksmonumentoale uzen, e kerke en gebouwn.

Ofbeeldienge:Overzicht voorgevel - Dordrecht - 20376985 - RCE.jpg|Zicht ip kantongerecht in Dordrecht (ryksmonument)
Ofbeeldienge:RM522321 Dordrecht - Sint Jorisweg 76 (schouwburg foto 1).jpg|Zicht ip Dordrechts Museum (ryksmonument)
Ofbeeldienge:Dordrecht - Dordrechts Museum.jpg|Zicht ip Schouwburg "Kunstmin" in Dordrecht (ryksmonument)



Bekende musea in Dordrecht zyn 't Dordrechts Museum, Huus van Gyn, Museum 1940 - 1945 en 't Nationoal Onderwysmuseum.

## Trivia
*'t Is nie bekend hoe oud da Dordrecht is. Een ouderdom die weregoat toe vôorn 't joar 1000 is nie woarschynlyk. Pas in de 12e êeuwe krygt Dordrecht echt vorm.
*De Stoatnvertoalienge (of  Stoatnbyble) is de êeste offiesjêele Hollandstoalige Bybelvertoalienge, die rechtstrêeks uut 't ôorspronkelyke Hebrêeuws, Aramees en Grieks werd vertoald. De opdracht voer de vertoalienge werd in de 17e êeuwe va 't joar 1618 gegevn up de Synode van Dordrecht.

## Wykn
De wykn met hunder officiële noame zyn:

## Bekende Dordtenoars
*Gijs van Aardenne, polletieker
*Deborah Gravenstijn, judoka
*Martine de Jager, zangeresse, actrice
*Wilhelmus Lindanus (1525 - 1588), bisschop van Roermond en noadien van Gent

## Referensjes


## Externe koppeliengn
* Plaatsengids
* AlleCijfers
Vloardingn

**Vloardingn** (Nederlands: *Vlaardingen*) es een stee in Zuud-Holland en de neegnenvêertigste gemêente van Holland. De stee ligt an de Nieuwe Moas in 't "*Reynmondgebied*". Der weunn oungeveer 75.000 menschn (2023). De stad is administratief ounderverdêeld in acht wykn. 

## De geschiedenisse van Vloardingn
't Gebied dat teegnwoordig Vloardingn noemt, makt dêel uut van d' oudst bekende beweunde gebiedn in Holland.

In de binnestad van Vloardingn stoan tal van ryksmonumentoale uzen, e kerke en gebouwn.

thumb|left| 


RM37416 Vlaardingen - Markt 11.jpg|Zicht ip 't oud Stadhuus an de Markt in Vloardingn (ryksmonument)
Vlaardingen - Kon Wilhelminahaven NZ 11a.jpg|Zicht ip hoarienkmagazyn an de Keuniginne Wilhelminahoavn NZ in Vloardingn (ryksmonument)
Vlaardingen - Verploegh Chasseplein 8 - vrijstaande stadsvilla.jpg|Zicht ip huus an 't Verploegh Chassépling in Vloardingn (ryksmonument)
WLANL - Quistnix! - Vlaardingen - Visserijmuseum, Balder en kraan.jpg|Zicht ip Visscherymuseum in Vloardingn (ryksmonument)


Bekende musea in Vloardingn zyn 't Streekmuseum Jan Anderson en 't Museum Vloardingn. 

## Trivia
*Vloardingn wos in d' 18e êeuwe e styf belangryk centrum vo d' hoarienkvisschery en wierd d' hoarienkstee van Holland genoamd. Concurrentsteedn "*Schiedam*" en Rotterdam goan hunder mêer richtn up de geniverproductie en den handel.
*De Slag by Vloardingn wierd in d' 11e êeuwe van 't joar 1018 gevoerd deur groaf Dirk III van Holland teegn keizer Hendrik II. Teegn de gouste van de keizer, die in dien tyd de lêenhêre van de groaf wos, stelde Dirk III een tol in ip de riviere de Merwede (d' huudige Moas) by Vloardingn. 

## Wykn
De wykn met hunder officiële noame zyn:

## Bekende Vloardiengers
*Agnes van Ardenne, oud-politica
*Wouter Dronkers, foetbollist
*Mark Huizinga, judoka
*Kees van der Staaij, polletieker

## Referensjes


## Externe koppeliengn
* Geschiedenisse van Vloardingn - geschiedenisvanzuidholland.nl (gearchivêerd)
* Plaatsengids
* AlleCijfers
Bosoniedn

**De Bosoniedn** woarn e dynastie van Frankische eedeln die e belangryke rolle gespeeld hen binst de periode van de Karoliengers in de 9e en de 10e êeuwe. De stamvoader was Boso den Oudn. 

Der woarn groavn, hertoogn, bisschoppn en ridders by en uutendelik trouwdn ze in de keunienklyke familie van de Karoliengers en produceerdn z'ook keuniengn en zelfs e keizer.

Den êeste belangrykn telg was Boso van Provence, e zeune van Bivinus van Metz. Je was getrouwd met Ermengarde, dochter van keizer Lodewyk II. Zyn zuster Richildis was getrouwd me keizer Karel II, en zyn broere Richard was den êestn hertog van Bourgondië.

Zyn schonbroere Karel II was den ipvolger van  Lodewyk II en je benoemde Boso in 876 in Pavia toet hertog en ounderkeunienk van Italië en hertog van Provence. Achter 'n dôod van Karel II zyn zeune Lodewyk den Hakkeloare wildn de eedeln van Provence zyn twi zeuns Lodewyk en Karloman nie anveirdn ols keunienk van Provence en ze koozn Boso in de plekke. 

Zyn keunienkryk Lêger-Bourgondië (of Cisjuranië) wierd gesticht mè Vienne ols hoofdstad. Boso stierf in 887 en zyn zeune Lodewyk voldeg' hem ip. Je was Rôomse keizer ols Lodewyk III tusschn 901 en 905. Achter e misluktn invoazje van Italië liet zyn rivoal Berengar van Friuli zyn oogn uutstekkn in Verona en je most werekêern no zyn hoofdstad Vienne. Je wierd in 928 ipgevolgd deur Hugo van Arles, die ol zyn adviseur en regent was van in 905 omdat Lodewyk van ton blend was. Hugo verplatste den hoofdstad van Vienne noar Arles en trouwde me Willa, een half-zuster van Lodewyk den Blendn.

De Bosoniedn han me Rudolf/Raoul, zeune van Richard van Bourgondië, ook e Fransche keunienk. Je volgdeg' êest in 921 zyn voader ip ols twiddn hertog van Bourgondië. Je trouwde met Emma, dochter van de Fransche keunienk Robert I, die in 923 deur zyn schonzeune ipgevolgd wierd.
Mark Huizinga

[thumb|<center>Mark Huizinga binst de welkomstbyêenkomst in [Amsterdam achter d' Olympische Speeln van 2008 in "Peking" in China]] 
**Mark Huizinga** (Vloardingn, 10 september 1973) is een Hollandschn oud-judoka, Europees en olympisch kampioen judo.

## Carrière
Mark Huizinga wos een Hollandschn officier by de Keunienklyke Luchtmacht. In 1996 won't hy de bronzn medaille ip d' Olympische Speeln in "*Atlanta*" in de Verênigde Stoatn. In 2000 won't hy de goudn medaille in de gewichtsklasse -90&nbsp;kg ip d' Olympische Speeln in "*Sydney*" in Australië en in 2004 nog e kêe de bronzn medaille ip d' Olympische Speeln in Athene in Grieknland. J' is tienvoudig Hollands kampioen judo. Up d' Europeesche kampioenschappn judo in 2008 in "*Lissabon*" in Portugal hoalde Mark Huizinga de goudn medaille in de categorie -90&nbsp;kg. Da wos zyn vuufde en latste Europeeschn titel. Sinds 1 december 2010 was Huizinga in dienst by de Judo Bound Holland ols boundscoach dames juniors. Moa je besloot zyn contract in 2012 nie te verliengn. Je bezit sinds 8 november 2008 de 6e dan.

## Fotogalery

Ofbeeldienge:Judoka Mark Huizinga tijdens EK judo 2005 Ahoy Rotterdam.JPG|Judoka Mark Huizinga binst 't EK judo 2005 in de Ahoy in Rotterdam
Ofbeeldienge:Mark Huizinga (2008-08-25).jpg|Mark Huizinga (2008)


## Trivia
*De vôormoalige judokampioen Mark Huizinga wint Expeditie Poolcirkel deur bokser "*Esther Schouten*" en zanger "*Curt Fortin*" of te troevn in de finale van 't RTL-program.

## Externe koppelienge
*Website Mark Huizinga - mark-huizinga.nl
*Biografie Mark Huizinga - mark-huizinga.nl (gearchivêerd)

## Referensjes
Amerikoansche Moagdneilandn

D' **Amerikoansche Moagdneilandn** (Iengels: *United States Virgin Islands*) zyn een eilandgebied van de Verênigde Stoatn, e groep eilandn in de Caraïbn. Geografisch moakn ze dêel uut van de Moagdneilandn in de Klêene Antiln, tegoare met de Britsche en Spoansche Moagdneilandn. Vroeger woarn ze Deens-West-Indië, moa Denemarkn hè z' in 1916 verkocht an de Verênigde Stoatn.
thumb|left|<center>Koarte van d' Amerikoansche Moagdneilandn

D' Amerikoansche Moagdneilandn bestoan uut d' hoofdeilandn Saint Croix (Sint-Kruus), Saint John (Sint-Jan), Saint Thomas en 't klindere Water Island met doarround nog e stik of 50 klêene eilandjes. Ze lign in den Atlantischn Oceoan oungeveer 64&nbsp;km ten ôostn van Puerto Rico en ten westn neffest de Britsche Moagdneilandn. De totoale ippervlakte bedroagt 346,4&nbsp;km². D' hoofdstad van 't gebied  is Charlotte Amalie ip 't eiland Saint Thomas. 

De nateure wordt vor e grôot dêel beschermd in 't *Virgin Islands National Park*. 't Is in 1956 ipgericht en 't bestoat uut boain mè kristalhelder woater, koroalrifn en witte zandstrandn. In de tropische busschn groein der mêer of 800 plantesôortn. De mêeste van d' eilandn zyn vulkanisch van ôorsproung en heuvelachtig. 
## Externe koppeliengn
*VI.gov of Gov.vi - Officiële website 
*Touristische website 
*West-Vlaams was ooit de voertaal op de Amerikaanse Maagdeneilanden
Christlich Soziale Partei

thumb|<center>Logo

De **Christlich Soziale Partei** (ofgekort CSP) is e Duutstoalige Belgische christndemocratische polletieke partie, een ofdêlienge van de Franstoalige Les Engagés.

De CSP is de zusterpartie van de Nederlandstoalige CD&V en 't Franstoalige LE. Europees moakn ze dêel uut van d' Europeesche Volkspartie.

## Vôorzitters
*1971-1976: Albert Gehlen
*1976-1981: Manfred Nussbaum
*1981-1999: Johann Haas
*1999-2004: Hubert Chantraine 
*2004-2010: Mathieu Grosch
*2010-2015: Luc Frank
*2015-2020: Pascal Arimont
*sedert 2020: Jérôme Franssen

## Externe koppelienge
* Website van de CSP
Scheur (riviere)

thumb|De riviere 't Scheur in 1769 tussn 't eiland Rooznburg en Delfland
thumb|
't **Scheur** is een Hollandsche riviere in de provinsje Zuud-Holland en een tak van de delta van de Reyn en de Moas. De riviere strôomt lanks "*Moassluus*" en wierd doarom vroeger ôok wel 't "*Sluisse Diep*" genoamd. 't Scheur lopt lanks kilometerbord 1013 woar dat d' Oude en Nieuwe Moas soamnvloein noa de "*Nieuwe Woaterweg*" die begunt by kilometerbord 1026. 't Scheur is 13 kilometers lank. 

## Geografie
An de riviere liggn de steedn Vloardingn  (gedêeltelyk), "*Moassluus*" en Rotterdam (gedêeltelyk).

## Trivia
Vanof de riviere 't Scheur noa de Nôordzêe by "*Hoek van Holland*" is in 't joar 1872 deur de duunn e kanoal gegroavn dat de noame krêeg van "*Nieuwe Woaterweg*".

## Referensjes
*Geschiedenisse van de Moassluus en 't Scheur - histvermaassluis.nl
Pro Deutschsprachige Gemeinschaft

thumb|<center>Logo
**Pro Deutschsprachige Gemeinschaft**, ofgekort **ProDG** (*Pro Duutstoalige Gemêenschap*), vodien PJU-PDB, is e Belgische regionalistische polletieke partie van de Duutstoalige Gemêenschap die gesticht is in juni 2008. Hunder profiel is gebaseerd ip 't principe van openheid, vry van ideologische beperkiengn en ounofhankelyk van e Woalsche moederpartie. Ze streevn noar e België van vier gelykweirdige regio's: Vloandern, Wallonië, Brussel en de Duutstoalige regio.

De partie zetelt in de gemêenschapsroad van de Duutstoalige Gemêenschap in Eupn. Sinds 2014 levern ze de minister-president van de Duutstoalige Gemêenschapsregerienge Oliver Paasch en de minister van Ounderwys en Weetnschappelyk Ounderzoek Harald Mollers (tot 2024). Europees zyn ze lid van d' Europeesche Vrie Alliansje (EVA).

## Vôorzitters
*2008-2013: Oliver Paasch 
*2013-2018: Clemens Scholzen 
*2018-2020: Lydia Klinkenberg en Petra Schmitz
*sedert 2020: Liesa Scholzen en Elke Comoth

## Externe koppelienge
* Website ProDG
Guideschi

De **Guideschi** of  **Widoniedn** woarn van origine e dynastie van Frankische eedeln uut Austrasië. 

Ze speeldn e belangryke rolle in Italië binst de 9e êeuwe en ze woarn verwant me de Karoliengers in vrouwelyke lyne. 

In 831 steunde Lambert I van Nantes Lotharius I ost ie rebelleerde teegn z'n voader Lodewyk de Vroomn. Ze wierdn verdreevn noar Italië en in 834 krêeg Lambert doa 't hertogdom Spoleto. 

Lambert zyn twidde vrouwe was Adelaide, e dochter van Pepeyn van Italië, die e zeune was van Karel de Grôotn. Under zeune Guido I van Spoleto was de voader van Guido III, keunienk van Italië en Rôomse keizer.

## Zyn ipvolgers
* 834-836 : Lambert I van Nantes
* 836-841 : Berengar van Spoleto
* 842-860 : Guido I van Spoleto
* 860-871 : Lambert I van Spoleto
* 871-876 : Suppo III van Spoleto
* 876-880 : Lambert I van Spoleto
* 880-883 : Guido II van Spoleto
* 883-894 : Guido III  
* 894-898 : Lambert II
* 889-897 : Guido IV van Spoleto
Pekel-Aa

thumb|Riviere Pekel-Aa in de provinsje Groningen
thumb|Riviere Pekel-Aa  ten zuudn van Winschootn  
De **Pekel-Aa** is een Hollandsche riviere in de provinsje Groningen die tusschn "*Oude Pekela*" en "*De Bult*" ten ôostn van "*Winschootn*" strôomt en woar da Pekela-Aa in de "*Westerwoldse Aa*" strôomt. Pekel komt van 't wôord pekel (mè zout verzoadigd woater) en Aa verwyst noa "woater"; "zout woater". De riviere "*Rensel*" uut "*Winschootn*" moundt uut in de riviere Pekel-Aa.

## Trivia
*In de 16e êeuwe van 't joar 1598 kochtn vier vintn e stik veenground an weerskantn van de riviere de Pekel-Aa en ountstound up die plekke een bescheidn kolonie van veenarbeiders. Pas achter 't middn van de 17e êeuwe kwam't er e lokoale middnstand en e besteur. Van hieruut ountwikkelde de klêene nederzettienge Pekela verder en ountstound er e dorp.
*De plekkn "*Oude Pekela*" en "*Nieuwe Pekela*" dankn hunder noame an de riviere Pekel-Aa. Toet de 19e êeuwe van 't joar 1810 vormdn de twêe plekkn nog tegoare êen plekke. Moar achter d' inlyvienge van Holland by Vrankryk is 't gesplitst in twêe.

## Externe koppelienge
*Van MenterA tot PekelA - menteraroute.nl

## Referensjes
François Crépin

thumb|François Crépin
**François Crépin** (Rochefort, 30 oktober 1830 - Brussel, 30 april 1903) was e Belgische plantkundign, gespecialiseerd in roozn, en directeur van de Nationale Plantentuin van België.

't Geslacht *Crepinella* (Araliaceae) is nor hem vernoemd.
## Carrière
In 1861 wierd Crépin benoemd toet lêroare plantkunde an de Gentsche Rykstuunbouwschole. In 1862 is de Keunienklyke Belgische Botanische Verênigienge ipgericht en François Crépin kwam secretoaris van ’t genôotschap in 1866. In 1872 wierd hy verkoozn toet conservateur van d' ofdêlienge plantnpaleontologie van 't Nateurhistorisch Museum in Brussel en je publiceerde zeevn werkn over paleobotanica. Den 31ste moarte 1876 kwam't hy directeur van de Nationale Plantentuin toet an zyn pensioen in 1901. Zyn eign herbarium wilde roozn telt circa 43.000 specimens.
## Werk
**Manuel de la Flore de Belgique* (1860; heruutgoave 1916)
**Les Characées de Belgique* (1863)
**Primitiae monographiae rosarum: matériaux pour servir à l'histoire des roses* (1869-1882)
**Considérations sur l'étude de la botanique* (1876)
**Notes paléophytologiques: première note: observations sur les sphenophyllum* (1880)
**Notions élémentaires de botanique à l'usage des écoles* (1882)
**Pamphlets on roses. 1883-1898* (Keunienklyke Belgische Botanische Verênigienge, 1883)
**Classification des roses européennes* (Keunienklyke Belgische Botanische Verênigienge)
## Externe koppelienge
*Geschiedenisse van de plantkunde in België
Henk Grol

[thumb|<center>Henk Grol mè zyn bronzn medaille up d' Olympische Zommerspeeln van 2012 in [Londn]] 
**Hindrik (Henk) Harmannus Arnoldus Grol** (Veendam, 14 april 1985) is een Hollandsche judoka, Europees kampioen judo.

## Carrière
Henk Grol, de in Haarlem weunachtige judoka, stapte in de loop van 2007 over van 90 kilogram noa de klasse toet 100 kilogram. In die klasse won't hy ip 12 ogustus 2007 't open Duuts kampioenschap in "*Braunschweig*".

## Trivia
*Kêer up kêer hèt Henk Grol duum-, pols-, knie-, en voetblesseures die in de weg stoan voe zyn aspiroaties. Wa goat er mis?
*Judoka Henk Grol roept de regerienge in een open brief up topsporters  financieel beter te steunn.

## Êrelyste
### Olympische Speeln
*bronzn medaille|15px 100&nbsp;kg 2008 Peking, China
*bronzn medaille|15px 100&nbsp;kg 2012 Londn, Verênigd Keunienkryk

### Weireldkampioenschappn
*zilvern medaille|15px 100&nbsp;kg 2009 Rotterdam, Holland
*zilvern medaille|15px 100&nbsp;kg 2010 Tokio, Japan
*zilvern medaille|15px 100&nbsp;kg 2013 Rio de Janeiro, Brazilië

### WK Juniors
*bronzn medaille|15px 90&nbsp;kg, 2004 Boedapest, Hongareye

### Europeesche kampioenschappn
*goudn medaille|15px 100&nbsp;kg 2008 Lissabon, Portugal 
*zilvern medaille|15px 100&nbsp;kg 2009 Tbilisi, Georgië
*zilvern medaille|15px 100&nbsp;kg 2010 Weenn, Ôostnryk
*zilvern medaille|15px 100&nbsp;kg 2013 Boedapest, Hongareye

### Super Weireldbeker
*bronzn medaille|15px 100&nbsp;kg 2007 Rotterdam, Holland
*goudn medaille|15px 100&nbsp;kg 2008 Hamburg, Duutsland
*goudn medaille|15px 100&nbsp;kg 2011 Parys, Vrankryk

### Weireldbeker
*goudn medaille|15px 90&nbsp;kg 2005 Warschau, Pooln
*bronzn medaille|15px 90&nbsp;kg 2006 Rotterdam, Holland
*bronzn medaille|15px 90&nbsp;kg 2007 Boekarest, Roemenië
*bronzn medaille|15px 100&nbsp;kg 2008 Tbilisi, Georgië
*goudn medaille|15px 100&nbsp;kg 2008 Weenn, Ôostnryk 
*goudn medaille|15px 100&nbsp;kg 2015 Bakoe, Azerbeidzjan

## Externe koppelienge
*Topsporters telln af noar de Olympische Speeln van Londn (14 jul 2012) - volkskrant.nl

## Referensjes
Boso den Oudn

**Boso den Oudn** van Arles of van Vienne (ca. 810 - 855) was groaf van Arles en Turyn. In 826 had ie familiebezittiengn in Nymeegn verwisseld me bezittiengn in Vercelli en doadeure had ie macht gekreegn in Italië. Je was de stamvoader van de dynastie van de Bosoniedn.  

## Vrouwe en jounges
Je trouwde me Richilde (Engeltude) van Amiens. Under jounges woarn:
*Boso van Italië, getrouwd met Engeltrudis, dochter van Manfred I van Orléans
*Hugbert van Arles, hertog van Transjura
*Richardis van Arles, getrouwd me Bivinus van Metz
*Theutberga, getrouwd me Lotharius II
Robert Burns

thumb|Robert Burns.
**Robert Burns** (25 januoari 1759 - 21 juli 1796) (ook gekend lik **Robbie Burns** , **Rabbie Burns**, **mêest geliefde zeune van Schotland**, de **ploegr-dichtre**, **Robden van Solway Firth**, de **Bard van Ayrshire** en in Schotland lik ***The Bard***) was a Schotsche dichtre. Y wordt algemêen bekeekn lik de nasionoale dichtre van Schotland en y is  weirldbefoamd. Y is de best gekende van de dichtrs die in 't Schots geschreevn ên, aloewel y ook veele in 't Iengels ê gewerkt en in e lichte Schotsche streektoale, die gemakklik te begrypn is vo nie-Schotn. Y schrêef ook standoard-Iengls, en in die geschriftn wastn dikkers ip ze stoetst mê zyn polletieke of burgerlikke kommentoar.

Y wordt anziene vor êen van d' êeste romantiekrs, en achtre zyn dôod wierdn 'n inspiraosje-bronne vo de stichtrs van 't liberalisme en van 't socialisme, en e kulturêel uutangbord in Schotland en oendre de Schottn de weirld roend. 't Boffn mê zyn leevn en werk was bykans e kultuus in de 19e en 20e êewn, en zyn invloed ip de Schotsche litterateure ê lange tyd grôot gewist. In 2009 wierd y uutgekoozn lik de grotste Schot deur 't Schotsch publiek in e stemmienge die angestierd was deur de Schotsche Tilleviesjezendre STV. 

Burns makte nie allêene ôorsproenklik werk, y verzoamlde ook volkszangn uut hêel Schotland, en y paste deeze an. Zyn gedicht (en liedje)  "Auld Lang Syne" wordt dikkers gezoengn ip *Hogmanay* (de latste dag van 't joar), en  "Scots Wha Hae" da lange tyd ê gediend vor 'n oenoffisiêel nasionoal volkslied van 't land. Andre gedichtn en liedjes van Burns die wêlbekend zyn oovre de weirld teegnwôordig, omvattn : "E Rô, Rô Rôoze"; "A Man's a Man for A' That"; "To a Louse"; "To a Mouse"; "The Battle of Sherramuir"; "Tam o' Shanter"; en "Ae Fond Kiss".

## Verwyziengn
Nôord-Willemskanoal

[thumb|'t Nôord-Willemskanoal in de provinsje [Groningen (provinsje)|Groningen en Drenthe]]
thumb|Cascadecomplex, e burêelcomplex an de Emmasingel in Groningen met up de vôorground 't Nôord-Willemskanoal  

't **Nôord-Willemskanoal** (Nederlands: *Noord-Willemskanaal*, ôok: *Willemsvaart* of kortweg *Vaart*) is een Hollands kanoal die strôomt van de "*Drentsche Hôofdvoart*" ten westn van Assen ("*Asserwyk*") toet de stad Groningen ("*Zuuderhoavn*"), oungevêer eevnwydig an den A28. 't Kanoal ligt in d' Hollandsche provinsje Drenthe en Groningen. 't Kanoal is 38 kilometers lank en hèt een diepte van 2 meter.

## Geschiedenisse
't Groavn van 't Nôord-Willemskanoal begost in de 19e êeuwe van 't joar 1857 met een dêel tusschn de "*Voart*" en "*Loon*". In 't joar 1861 wos de voarverbiendienge gerêed.

## Trivia
Keunienk Willem III gaf zyn toestemmienge in 't joar 1854 da zyn noame an 't kanoal verboundn wierd.

## Externe koppelienge
*Historie van 't Nôord-Willemskanoal - drentschehoofdvaart.nl

## Referensjes
Harlingen

**Harlingen** (Fries: *Harns*) es e gemêente van Holland in de provinsje Friesland. D' hoavestee ligt an 't Van Harinxmakanoal en de Waddnzêe woar da 't kanoal in uutmoundt. Der weunn oungeveer 16.000 menschn (2023). De gemêente is administratief ounderverdêeld in drie kernn, woarvan de stad Harlingen verreweg de grôotste es met oungeveer 15.000 menschn. D' andere twêe zyn Midlum (Fries: *Mullum*) met oungeveer 520 menschn en Wynaldum (Fries: *Winaem*) met oungeveer 490 menschn. Harlingen hèt twoalf wykn  en zes buurtschappn.

links|thumb| 

In de binnestad van Harlingen stoan een antal ryksmonumentoale uzen, kerkn en e viertorre.


Ofbeeldienge:Harlingen, Voorstraat 61 - 20697-2.jpg|Zicht ip 't geboorthuus van Simon Vestdijk an de Voorstroate in Harlingen (ryksmonument) 
Ofbeeldienge:Harlingen, vuurtoren foto2 2010-04-17 10.27.JPG|Zicht ip de viertorre van Harlingen (ryksmonument) 


Bekende musea in Harlingen zyn 't Hannemahuus, Harlingen Aardewerk Museum en 't Museum Martena 

## Bekende Harliengers
*Hildebrand Bijleveld, journalist, presentateur en mediaoundernemer
*Wiebe van Dijk, volkszanger
*Piet Paulusma, weerman
*Simon Vestdijk, romanschryver, dichter, essayist, vertoaler, muziekcriticus en dokteur
*Jan Ykema, schatser

## Wykn en buurtschappn
De wykn en buurtschappn (1) met hunder officiële noame zyn:

## Referensjes


## Externe koppeliengn
*De geschiedenisse van Harlingen - oud-harlingen.nl (gearchivêerd)
* Plaatsengids
* AlleCijfers
Waddnzêe

thumb|Liggienge van de Waddnzêe by Denemarkn, Duutsland en Holland
thumb|De piere van Holwerd by de Waddnzêe in de provinsje Friesland
thumb|Liggienge van de Waddneilandn by Denemarkn, Duutsland en Holland locoatie Nôordzêe
De **Waddnzêe** (Nederlands: *Waddenzee*, Fries: *Waadsee*, Duuts: *Wattenmeer*, Deens: *Vadehavet*) is e binnzêe tusschn de Waddneilandn en de Nôordzêe an den êne kant, en an den andere kant 't vasteland van Holland, Duutsland en Denemarkn.

## Geografie
't Gebied van de Waddnzêe strekt hem uut tusschn Den Helder in Holland en "*Esbjerg*" in Denemarkn. De Waddnzêe is 500 kilometer lank en hèt een brêedte van gemiddeld 20 kilometer. D' ippervlakte bedroagt oungevêer 10.000&nbsp;km². De Waddnzêe grenst in 't nôordn van Holland an de provinsje Nôord-Holland, Friesland en Groningen, in Duutsland an 't district Aurich, Nedersaksn en Sleeswyk-Holstein (regio Ôost-Friesland), en in 't nôordôostn an 't schiereiland "*Jutland*" in Denemarkn (regio Zuud-Denemarkn).

## Grôte hoavns an de Waddnzêe
Denemarkn: "*Esbjerg*" - Duutsland: "*Bremerhoavn*", "*Emden*" en "*Cuxhoavn*" - Holland: Den Helder, Delfzeyl en Harlingen.

## Grôte kanoaln en riviern die in de Waddnzêe uutmoundn
E poar grôte kanoaln en riviern moundn uut in de Waddnzêe: Denemarkn: "*Kongeå*" - Duutsland: de Eems, de "*Wezer*", "*Elbe*" en de "*Eider*" - Holland: 't Eemskanoal, 't Van Harinxmakanoal en (via de sluuzn in den Ofsluutdyk) de Yssel.

## Eilandn van de Waddnzêe
Eilandn met hunder officiële noame zyn:

## 

## 

## Trivia
*De Waddnzêe is êen van de belangrykste plekkn vo zêehoundn.
*De Waddnzêe makt gêen verbiendienge mêe met de Zuuderzêe. Dat hèt te moakn met de komst van de 32 kilometer langn Ofsluutdyk in 't joar 1932. Teegnwôordig noemt die zêe Ysselmeer.
*De riviere de "*Hunze*" moe were ounofgebrookn toet an de Waddnzêe stroomn. Dat is in e plan gepresenteerd (Hunzevisie 2030).
*E grôot dêel van d' Hollandsche Waddnzêe is beschermd nateurmonument en is deur den UNESCO angeweezn ols Biosfeerreservoat.

## Referensjes
*Geschiedenisse van de eilandn en de Waddnkust - ecomare.nl
* Waddenzee werelderfgoed Woar natuur en cultuur al êeuwn samengoan - npogeschiedenis.nl
Ekozôone

thumb|250px|right|Koarte mê zesse van de acht ekozôonn : De Pacifiesche en Antarktiesche gebiedn zyn nie getoogd.
'n **Ekozôone** is 't grotste biologiesch-eirdrykskundig oendredeel van de ippervlakte van d' eirde, gesteund ip de verdêeliengspatrôonn van d' organismn.

Ekozôonn begrenzn grôote ippervlaktn van d' eirde woarin de organism 'n oentwikklienge gekend ên in betreklikke ofzoendrienge gedeurnde lange tyd, gescheidn van mekoar deur eirdrykskundige verschynsls, lik oceoann, grôote woenstynn, ooge bergkeetns, die grenzn zyn vo de migroasje.  Lik zodoanig zyn ekozôones gebruukt om algemêene groepeeriengn van organism weere te geevn ip groend van de gemêenschaplikke  biogeografie. Ekozôonn zyn te verglykn mê floriestiesche rykn vo de plantkunde of zoogeogroafiesche rykn vo de dierkunde.

Ekozôonn zyn gekenmerkt deur de oentwikkliengsgeschiednisse van d' organism die ze bevattn. Ze verschiln van de  bioomn, ook gekend lik grôote leefgebied-typn, die oendredêeln van de eirdippervlakte zyn ip groend van de leevnsvorm, of d' anpassienge van plantn en bêestn an klimoat, groend, en andre oemstandigheedn. Bioomn zyn gekenmerkt deur 'n gelykoardige klimaks-vegetoasje. Iedre ekozôone kan 'n antal verschillnde bioomn bevattn. E tropiesch vochtig loofbus in Centroal-Amerika, byvôorbeeld, kan sterk glykn ip êen in Niew Guinea vogns vegetoasje-type en ipbow, klimoat, groendn, enz., mo die busschn zyn beweund deur plantn en bêestn die e hêel verschillnde oentwikkliengsgeschiednisse ên.

De patrôonn van de verdêelienge van plantn en bêestn in d' ekozôonn van de weireld zyn gegruujd uut de verrichtiengn van de ploatntektoniek, die de landmassas van de weireld êrverdêeld ên in de geologiesche geschiednisse.

## Oovrezichte van d' ekozôonn

{|
|-
| 

De Palearktiesche en Nearktiesche ekozôonn zyn somtyds tegoare geplatst in d' Holarktiesche ekozôone of 't *Holarctis*.

De ekozôone-indeelienge van de Weirld Nateur-Stichtienge is in grôote lynn glykoardig mê dedie van 't systêem van Miklos Udvardy, 't grotste verschil zit in de begrenzienge van d' Australoaziesche ekozôone ten ipzichte van 't *Orientalis* en van de Antarkiesche en de Pacifiesche ekozôone. In 't WWF-systêem omvat d'  Australoaziesche ekozôone Australië, Tasmanië, d' eilandn van Wallacea, Nieuw-Guinea, de Ôost-Melanesiesche Eilandn, Nieuw-Kaledonië, en Nieuw-Zêeland. Udvardy zyn Austroaliesch Ryk sluut allêene mo Australië en Tasmanië in; y platst Wallacea in 't *Orientalis*, Nieuw Guinea, Nieuw-Kaledonië, en Ôost-Melanesië in de Paciefiesche Ekozôone, en Nieuw-Zêeland in d' Antarktiesche ekozôone.

## E bitje voddr kykn
* Dinerstein, Eric; David Olson; Douglas J. Graham; et al.  1995 : A Conservation Assessment of the Terrestrial Ecoregions of Latin America and the Caribbean, *World Bank*, Washington DC.

## Eksterne koppeliengn
* Ekozôonn.
* Udvardy, M.D.F. 1975 : A classification of the biogeographical provinces of the world, *Prepared as a contribution to UNESCO's Man and the Biosphere Programme, Project No. 8., [[IUCN]]*, Morgues, Suisse.
Zuuderzêe

thumb|Liggienge van de Zuuderzêe met de eilandn "''Markn''", "''Schokland''", "''Urk''" en "''Wieriengn''"
thumb|Plan Lely met den Ofsluutdyk en drôogleggiengn
De **Zuuderzêe** wos e binnzêe die verboundn wos met de Waddnzêe met doarin de vôormoalige eilandn "*Markn*", "*Schokland*", "*Urk*" en "*Wieriengn*". Die zêe lag tusschn d'  Hollandsche provinsjes Friesland, Gelderland, Overyssel,  Utrecht, Nôord-Holland en de Waddnzêe. Sinds de komst van den Ofsluutdyk up 28 meie 1932 tusschn de Waddnzêe en de Zuuderzêe kreeg die zêe e nieuwe noame, noamelyk 't Ysselmeer.

## Geschiedenisse
De Zuuderzêe is ountstoan in 't joar 1404 van de 15e êeuwe achter Christus, achter da zêewoater binst overstromiengn 't Almaere binnstrôomde, den êeste Sint-Elizabethsvloed genoamd.

## Trivia
*De Zuuderzêe wos een belangryke visplekke en styf belangryk voe d' Hollandsche visvoart. Verschillige hoaveplekkn lanks die vroegere zêe, lik "*Bunschootn*", "*Edam*", "*Enkhuuzn*", "*Elburg*", "*Hindeloopn*", "*Kampn*", "*Makkum*", "*Monnickndam*", "*Spoaknburg*", "*Stavoorn*" en  "*Volendam*" leefdn van de visvangst, moa teegnwôordig leevn de mêeste van 't toerisme en voarn der speciale bôotn doavôorn.
*De Zuuderzêe zorgde vo vele stormvloedn en overstromiengn. By die storm beuktn der vloedgolvn up d' oevers woarby da 't land overspoelde en ze richttn grôte schoa an en eistn doarby slachtoffers. Doarom is't er in de 17e êeuwe e plan bedacht vor een dyk te bouwn vo da teegn te goan.
*In 't Zuuderzêemuseum upgericht in 't joar 1948 is de geschiedenisse van de Zuuderzêe were te viendn en de visscherycultuur round die vôormoalige zêe

## Steedn en dorpn an de vôormoalige Zuuderzêe
De Steedn en dorpn met hunder officiële noame zyn:

## Referensjes
*Zuuderzêe wordt Ysselmeer - isgeschiedenis.nl
Adelaide van Auxerre

thumb|<center>Adelaide van Auxerre
**Adelaide van Auxerre** of  **Adelaide van Bourgondië** (ca. 870-929) was gravinne van Auxerre en deur in 888 te trouwn met hertog Richard van Bourgondië d'êeste hertoginne van Bourgondië.

Ze was de dochter van Konrad II van  't  Huus Welfn, de zuster van keunienk Rudolf I van Bourgondië, en de moeder van keunienk Rudolf van West-Francië.
Ofsluutdyk

thumb|Liggienge van den Ofsluutdyk
thumb|Standbeeld van ir. Cornelis Lely ip den Ofsluutdyk
Den **Ofsluutdyk** ligt tusschn de Waddnzêe en 't Ysselmeer. De 32 kilometer lange woaterkêrienge sluut 't Ysselmeer of van de Waddnzêe, vandoar de noame. De verkêersweg over den dyk, ounderdêel van Ryksweg 7, verbiendt Nôord-Holland vanof "*Den Oever*" mè Friesland.

## Geschiedenisse
Den Ofsluutdyk, angeleid begun 1927 en gerêed up 28 meie 1932, diende vo de Zuuderzêe te kunn inpoldern en ôok vo 't veiliger te moakn vo de beweuners round die vôormoalige zêe. Achter 't anleggn van den dyk kreeg de Zuuderzêe een andere noame en wierd 't Ysselmeer genoamd. 

Al in 1886 woarn der e poar belangryke menschn die de Zuuderzêeverênigienge uprichttn vo t' ounderzoekn of droogleggienge hoalboar was. Êen van die leedn wos Ingenieur Cornelis Lely, die loater vôorzitter wierd van die verênigienge. In 't joar 1891 kwam't hy me zyn êeste plan vo d' inpolderienge en ofsluutienge van de Zuuderzêe. In 't joar 1913, Cornelis Lely wos intusschn minister van woaterstoat, wierd d' inpolderienge upgenoomn in 't regeriengsprogram, oundanks vele protestn uut de visschery. Moar achter de woatersnôod in 1916 plus den houngersnôod in 1918 veranderdn ze van gedacht en ze lietn hunder verzet voarn en azo kost er achter akkoord van 't parlement begost wordn met da megaproject. 

## Trivia
*Plannn vo de Zuuderzêe of te sluutn woarn der al in de 17e  êeuwe.
*Up 28 meie 2012 bestoat den Ofsluutdyk 80 joar.
*Sinds dat den Ofsluutdyk der is, is den ofstand van Den Oever noa Sneek moa 52.6 kilometer. Vroeger wos da 160 kilometer omda je ton most ryen round 't Ysselmeer vo der te geroakn.


Ofbeeldienge:Afsluitdijk (2).jpg|Ofsluutdyk noa Den Oever
Ofbeeldienge:Afsluitdijk2 rijksmonument516512 kazemat16.jpg|Koazemat no. 16 gezien vanof den Ofsluutdyk by Kornwerderzand in Friesland (ryksmonument)


## Referensjes
*Geschiedenisse van de Ofsluutdyk - rijkswaterstaat.nl
*Geschiedenisse vo d' ofsluutienge - spanvis.nl
Rudolf van West-Francië

**Rudolf van West-Francië** of  **Rudolf van Bourgondië** ( **Raoul** of  **Rodolphe** in  't Frans) (ca. 890 - Auxerre 15 januoari 936), van de familie van de Bosoniedn, was hertog van Bourgondië tusschn 921 en 923  en keunienk van West-Francië tusschn 923 en 936.

Rudolf  was e zeune van hertog Richard van Bourgondië en Adelaide van Auxerre. Je trouwde met Emma, dochter van keunienk Robert I van West-Francië. Under twi jounges zyn jounk gestorvn.

Rudolf wordt vele verward me zyn nounkel Rudolf I van Bourgondië, de broere van zyn moeder. 

Je wierd ipgevolgd deur Lodewyk van Overzêe, e zeune van Karel de Simpeln en Eadgifu van Wessex.
Drentsche Hoofdvoart

thumb|De Drentsche Hoofdvoart in de provinsje Drenthe
thumb|De Norgerbrugge over de Drentsche Hoofdvoart in Drenthe  

De **Drentsche Hoofdvoart** (Nederlands: *Drentsche Hoofdvaart*, soms: *Drentse Hoofdvaart*) is een Hollands kanoal die begunt in "*Meppel*" en strôomt toet Assen in de provinsje Drenthe. De Drentsche Hoofdvoart is in 't joar 1765 in gebruuk genoomn en is 47 kilometer lank.

## Geschiedenisse
De Drentsche Hoofdvoart wos een ounderdêel van de grôte turfroute die deur de provinsje Drenthe, Overyssel en Friesland liep. 

## Bruggn over de Drentsche Hoofdvoart
Bruggn met hunder officiële noame zyn:

## Sluuzn
Sluuzn met hunder officiële noame zyn:
*Dieversluis, by Dieverbrug
*Haarsluis, ten zuudn van Geeuwenbrug
*Pastoorsluis, by Havelte
*Paradijssluis, 1&nbsp;km ten nôordn van Meppe
*Uffeltersluis, by Uffelte
*Venesluis, ten nôordn van Geeuwenbrug

In de lôop van de joarn zyn de Halfwegensluus, de Witteltersluus en de Boschkampssluus vervalln.

## Referensjes
*Geschiedenisse van de Drentsche Hoofdvoart - drentschehoofdvaart.nl
*De voart in Assen - inenomassen.nl
Den Helder

**Den Helder** es de tachtigste gemêente van Holland, de neegnste stad van de provinsje  Nôord-Holland en e belangryke  marinehoavestee. De stad ligt an 't "*Nôord-Hollands Kanoal*" en an de zêestroate 't "*Marsdiep*" die de Nôordzêe en de Waddnzêe mè mekoar verbiendt. Der weunn oungeveer 57.000 menschn in de gemêente en oungeveer 41.000 menschn in de stad (2023). De stad is administratief ounderverdêeld in acht wykn en achtnviftig  buurtn. 

## De geschiedenisse van Den Helder
Huusduunn is d' oudste kern van d' huudige gemêente. Loater is Den Helder ountstoan. In de 19e êeuwe kende Den Helder e grôte bloei deur d' anwezige marine. De stad breidde uut richtienge 't ôostn, woar da d' hoavns loagn. D' historische binnstad ("De Oude Helder") lag ten westn va 't huudig center. De binnstad van Den Helder is in 't joar 1944 ofgebrookn deur de Duutschers. D' huudige stad hèt doarom e relatief modern uutzicht met vôoral 19e en 20e-êeuwse pandn.

In de binnstad van Den Helder stoan een antal historische uzen en e kerke.


Stationsgebied-DenHelder1.jpg|Zicht ip 't stoasjegebied met d' oude woatertorre uut 1908 in Den Helder
Den Helder Janzenstraat.JPG|Zicht ip historische huuzn in Den Helder
Den Helder Tot woningen verbouwde kerk.JPG|Zicht ip d' historische kerke in Den Helder
Sail Den Helder.JPG|Zicht ip ôorlogsbôotn binst  't maritiem evenement Sail Den Helder
Den Helder - Gebouw bij Marinemuseum.JPG|Zicht ip 't marinemuseum an d' Hoofdgracht in Den Helder (ryksmonument)


Bekende musea in Den Helder zyn 't Marinemuseum, Fort Kykdune, Overzicht Redding & Maritieme musea en 't Bunkermuseum

## Trivia
*Menschn die in Den Helder geboorn zyn, noemn ze Nieuwediepers.

## Bekende Nieuwediepers
*Edith Bosch, judoka
*Jan van Dulm, ounderzêebôotcommandant binst WOII
*Martin Buitenhuis, zanger Van Dik Hout
*Jaap Jongbloed, tv-presentateur

## Wykn
De wykn met hunder officiële noame zyn:

## Referensjes


## Externe koppeliengn
* D' historie van Den Helder - hansonline.eu
* De geschiedenisse van Den Helder - archiefalkmaar.nl (gearchivêerd)
* Plaatsengids
* AlleCijfers
Zwart Woater (riviere)

thumb|De riviere 't Zwart Woater in de provinsje Overyssel
thumb|Zwart Woater by Hasselt in de provinsje Overyssel

't **Zwart Woater** is een Hollandsche riviere in de provinsje Overyssel die ounstoat by Zwolle uut de "*Soestwetering*" en de "*Nieuwe Wetering*" en die strôomt noa 't nôordn langs "*Hasselt*", "*Zwartsluus*" en "*Genemuudn*" en uutmoundt  in 't "*Zwart Meer*" die were ansluut ip 't "*Ketelmeer*" en 't "*Kadoelermeer*". De riviere is 19 kilometer lank. Ansluutnde voarweegn zyn d' "*[[Overysselse Vecht]]*", 't "*Zwolle-Ysselkanoal*", 't "*Zwart Meer*" en 't "*Meppelerdiep*".

## Geschiedenisse
De noame Zwart Woater hè meugeliks nieks mè 't  kleur te moakn. 't Komt woarschynlyk van "Zwet", da grenze betêkent. In oude documentn wordt de riviere ôok wel "*Ons Woater*" genoamd. 't Zwart Woater wos styf belangryk vo d'  ountwikkelienge van de Hanzestad Zwolle; de riviere verbound Zwolle met de zêe en d' andere Hanzesteedn. 
 
## Bruggn over 't Zwart Woater
Bruggn met hunder officiële noame zyn:
*Van Nahuysbrugge in de N331 in Hasselt, in 1972 in gebruuk genoomn ter vervangienge van d' oude "*Van Nahuysbrugge*".
*Mastenbroekerbrugge in Zwolle tusschn de wykn "*Stadshagen*" en "*Aa-landen*".
*Twistvlietbrugge in Zwolle tusschn de wykn "Stadshagen" en "Holtenbroek", allêne moa vo bussn, taxi's, velo's en voetgangers. 
*Holtenbroekerbrugge in Zwolle ip de rienk tusschn de wyk Holtenbroek en d' industriezone "*Voorst*".
*Beatrixbrugge in de A28 in Zwolle by d' ansluutienge "*Zwolle-Center*".
*Hofvlietbrugge in Zwolle tusschn de wykn "*Diezerpoort*" en "*Kamperpoort*".

## Trivia
*Ten nôordn van Zwolle moundt de Overysselse Vecht uut in 't Zwart Woater.
*'t Kanoal by Zwolle dat teegnwôordig 't Zwart Woater verbiendt met de Yssel is 't "*Zwolle-Ysselkanoal*".
*Zwartsluus (Nedersaksisch: *De Sluus*) is een Hollands dorp en hoavnplekke in de gemêente "*Zwartwoaterland*" in Overyssel, geleegn ip de plekke woar da 't Zwart Woater en 't "*Meppelerdiep*" soamnkommn.

## Referensjes
*Zwartewaterlander houdt van eigen cultuur - refdag.nl
Kasbah van d' Oedajas

thumb|Belangrykste pôorte van de Kasbah.
thumb|Boe-Regreg (riviere) en de Kasbah.
De **Kasbah van d' Oedajas** is e Kasbah (versterkt kastêel) in Rabat, Marokko an de moendienge van de Boe-Regreg (riviere) rechte teegnoovre Salé. Y wierd ipgericht in de tyd van 't bestier van d' Almohoadn. Ot d' Almohoadn Rabat addn ingenoomn en ze de Kasbah van d' Almoraviedn vernield addn in de stad, begostn ze êm weere ip te bown in 't joar 1150. Ze zettn dr nog e paleis by en e moskee en noamdn êm "al-Mahdiyya", nor under vôorvoadre al-Mahdi Ibn Tumart.
Achtre de dôod van Yaqub al-Mansur (1199) wierd de kasbah verloatn.

## Bestier van d' Almohoadn
D' Almohaodn deejn grôote verandriengn ip 't groendgebied van Rabat, woaroendre 't ofbreekn en weeripbown van de Kasbah van d' Oedajas en 't inrichtn van 't Chellah lik e keunienklikke begroafplatse.
thumb|Binnin de Kasbah van d' Oedajas.
## Statuut van Weirld-erfgoed
Rabat wierd verloopig êrkend lik Weirld Kulturêel Erfgoed deur UNESCO ip 20 juli 2006. Dr kwam e vaste êrkennienge in 2012 

.

## Verwyziengn
Guido van Spoleto

**Guido III van Spoleto** of  **Wido**, van d'Italioansche familie Guideschi († 12 december 894), was hertog van Spoleto en Camerino van 883. Je was keunienk van Italië van 889 en keizer van 't  Rôoms Ryk van 891. 

De Guideschi woarn verwant met de Karoliengers in vrouwelyke lyne, want Guido zyn grotvoader Lambert I van Nantes was getrouwd met Adelaide, e dochter van Pepeyn van Italië, die e zeune was van Karel de Grôotn. Under zeune was Guido I van Spoleto.

Guido III was de twidde zeune van Guido I van Spoleto en Ida van Benevento. Zyn oudere broere was Lambert I van Spoleto, voader van Guido II, die in Spoleto ipgevolgd wierd deur zyn nounkel Guido III.

Achter 'n dôod van keizer Karel den Dikkn in 888 ha Guido hem willn ipvolgn in West-Francië mo dat is mislukt. Je kost wel 't gevecht vo ’t keuniengschap van Italië winn teegn Berengar van Friuli by Trebbia. Italië was in een ounstabiele periode gekommn, woarin dan der verschillige 't keuniengschap ipeistn.

Guido wierd in 889 in Pavia tout keunienk gekrôond deur paus Stefanus V en ip 21 februoari 891 tout keizer, tegoare  met de krônienge van zyn zeune Lambert II ols keunienk van Italië.

In september 891 stierf paus Stefanus V en most er e nieuwn paus verkoozn wordn. Mo de nieuwn paus, Formosus, stound nie an de kant van de Guideschi. Je was benowd da Spoleto te vele macht krêeg. Guido dwoung hem van zyn zeune Lambert in april 892 te krôonn tout co-keizer. 

't Joar derip kost Formosus Arnulf van Karinthië overtuugn vo no Rome te kommn vor Italië te verlossn van de controle van Spoleto. In 894 veroverde Arnulf Italië ten nôordn van de Po. Guido stierf da joar in december. 

## Vrouwe en jounges
Guido was getrouwd met Ageltrude, dochter van Adelchis van Benevento. Under jounges woarn: 
*Lambert II
* Guido IV van Spoleto
Antarctica

thumb|Antarctica
thumb|Koarte van Antarctica
thumb|Antarctica
**Antarctica** is 't continent round de Zuudpole van d' Eirde. Antarctica is genoamd noa den "*Arctis*", 't nôordpoolgebied, me 't voorvoegsel anti- (teegnover-). 't Is 't vuufde continent in ippervlak, achter Azië, Afrika, Nôord- en Zuud-Amerika en vôorn Europa en Australië.


File: 061212-nordkapp.jpg
File:GletscherMM.jpg
File:Fryxellsee Opt.jpg
File:Mount Erebus Aerial 2.jpg
File:Aurore australe - Aurora australis.jpg


## Geografie
Antarctica wordt omriengd deur den Atlantischn Oceoan, den Indischn Oceoan en de Grôotn Oceoan (volgens d' oude indêlienge in oceoann). Al de zêegebiedn round Antarctica, bezuudn de 60e brêedtegroad, wordn teegnwôordig benoemd ols de Zuudelykn Oceoan (of Antarctischn Oceoan). 't Land en 't woater round Antarctica wordt gezoamnlyk angeduud met den term Antarctis.

## Eilandn die gerekend wordn toet Antarctica
* D' eilandn ip 't Antarctisch continentoal plat
* Eilandn die nie up 't Antarctisch continentoal plat liggn moa die geweunlyk anzien wordn ols dêel van Antarctica:
**Zuudelyke Orkneyeilandn
**Zuudelyke Shetlandeilandn
**Zuud-Georgië en de Zuudelyke Sandwicheilandn
**Bouveteiland
**Heard en MacDonaldeilandn

## Leevn up Antarctica
Antarctica is bykan hêlegans bedekt met een yskappe en 't continent is 't koudste gebied up eirde. Ênigte bêestn lyk pinguins, walvissn en zêehoundn leevn up de Zuudpole en ênigte plantnsôortn lyk mossn, algn en twêe soortn bloeinde plantn: *[[Deschampsia antarctica]]*, e sôorte ges en *Colobanthus quitensis*.


Ofbeeldienge:Aptenodytes forsteri -Snow Hill Island, Antarctica -two-8.jpg|Pinguins up Antarctica 


## Trivia
In 1884 wierd er in "*Svelvig*" (Nôorweegn) e stoombôot gebouwd met de noame *Patria*, ôorsprounkelyk gebouwd ols walvisjoager. Loater is dien bôot deur "*Adrien de Gerlache*" gekocht vô de Belgische Antarctische Expediesje, woarmee dat hy de 16stn ogustus 1897 vertrok van Antwerpn noar Antarctica en den bôot krêeg de noame "Belgica".

## Referensjes
*'t Latste Continent - hetlaatstecontinent.be
*Geschiedenisse van Antarctica - hetonbekendecontinent.nl